# **Ehdotus yhtiökokouksen esityslistalle:**

Sään ääri-ilmiöiden riskikartoituksen toteuttaminen

*Sään ääri-ilmiöiden riskikartoitus on perusteellinen selvitys, jossa arvioidaan taloyhtiön rakenteiden, piha-alueiden ja teknisten järjestelmien haavoittuvuutta esimerkiksi rankkasateille, tulville, myrskyille, helleaalloille ja muille ilmastonmuutoksen voimistamille sääilmiöille.*

Osakkeenomistajana pyydän, että yhtiökokouksessa käsitellään ja päätetään sään ääri-ilmiöiden riskikartoituksen toteuttamisesta taloyhtiölle. Tästä syystä ehdotan, että tämä ehdotus liitetään yhtiökokouksen esityslistalle.

**Kartoituksessa tulisi selvittää vähintään seuraavat asiat:**

* Taloyhtiön rakenteiden ja viemäröinnin kestokyky rankkasateiden ja tulvien varalta
* Piha-alueiden vedenpoisto- ja hulevesiratkaisujen riittävyys
* Helteiden vaikutus rakennuksen sisälämpötiloihin ja mahdolliset toimenpiteet lämpökuormituksen vähentämiseksi
* Myrskyjen ja voimakkaiden tuulten vaikutukset kattorakenteisiin, piharakenteisiin ja julkisivuihin
* Muut sääolosuhteisiin liittyvät riskit ja niiden hallintakeinot

Kartoitus tulee toteuttaa Rakennusteollisuus ry:n ohjeistuksen mukaisesti.

Jos kartoituksessa havaitaan olennaisia riskejä tai taloudellisesti perusteltavia parannustoimia, niiden toteuttamisesta voidaan päättää erikseen yhtiökokouksessa. Riskikartoituksen teettäminen ei vielä sido taloyhtiötä mihinkään, selvitys auttaa taloyhtiötä kartoittamaan varautumisen mahdollisia toimenpiteitä.

Ehdotan, että kartoituksen tilaamisesta päätetään yhtiökokouksessa ja että varsinaisen tilaamisen suorittavat yhteistyössä taloyhtiön hallitus ja isännöitsijä

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taloyhtiön osoite tai nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asunnon numero: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivämäärä: \_\_/\_\_/\_\_\_\_\_

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_